કોંગ્રેસ પ્રદેશ પ્રભારી અશોક ગેહલોત, પ્રદેશ પ્રમુખ ભરતસિંહ સોલંકી, વિધાનસભા વિરોધ પક્ષના નેતા પરેશ ધાનાણી સહિતના નેતાઓ વચ્ચે રવિવારે પ્રદેશ કોંગ્રેસ કાર્યાલયે બેઠક મળી હતી. આ બેઠકમાં વિધાનસભા વિરોધ પક્ષના ઉપનેતા, દંડક, ઉપદંડક, જાહેર હિસાબ સમિતિના ચેરમેન સહિતના નેતાઓ નક્કી કરવા માટે ચર્ચા થઈ હતી. આ ચર્ચામાં કોઈ નિષ્કર્ષ ન નિકળતા છેવટે ધારાસભ્યોનો મત લેવાનું નક્કી કરવામાં આવ્યું છે. આ પછી દિલ્હી ખાતે મોવડી મંડળ સમક્ષ નામની દરખાસ્ત થશે, આ પછી ફાઈનલ નામોની જાહેરાત કરવામાં આવશે.